*Likumprojekts*

**Grozījumi Bāriņtiesu likumā**

Izdarīt [Bāriņtiesu likumā](https://likumi.lv/ta/id/139369-barintiesu-likums) (Latvijas Republikas Saeimas un Ministru Kabineta Ziņotājs, 2006, 15. nr.; 2007, 3. nr.; 2009, 2., 13., 14. nr.; Latvijas Vēstnesis, 2009, 193., 205. nr.; 2011, 112., 132. nr.; 2012, 200. nr.; 2013, 112., 188. nr.; 2014, 41., 98. nr.; 2015, 227. nr.; 2017, 128., 242. nr.; 2018, 220. nr.; 2020, 240. nr.) šādus grozījumus:

1. Izslēgt 2. panta otro daļu.

2. Izslēgt 5. panta otro daļu.

3. Izteikt 6. pantu šādā redakcijā:

"**6. pants. Bāriņtiesas zīmogi un to lietošana**

(1) Bāriņtiesa lieto zīmogu ar mazā valsts ģerboņa attēlu un bāriņtiesas darbības teritorijai atbilstošās bāriņtiesas nosaukumu.

(2) Bāriņtiesai var būt vairāki šā panta pirmajā daļā minētie zīmogi."

4. Izslēgt 16. panta 2. punktā vārdus "lai sastādītu mantu sarakstu (mantojuma inventāra sarakstu)".

5. Izslēgt 34. panta otrās daļas otrajā teikumā aiz vārda "notāra" vārdus "vai bāriņtiesā".

6. Izslēgt 48. panta trešo daļu.

7. Izslēgt VII nodaļu "Apliecinājuma izdarīšana un citu uzdevumu pildīšana" un VIII nodaļu "Palīdzība mantojuma lietu kārtošanā un mantojuma apsardzība".

8. Papildināt pārejas noteikumus ar 22., 23. un 24. punktu šādā redakcijā:

"22. Mantojuma sarakstus, kuru izpilde bāriņtiesā uzsākta līdz 2020. gada 31. decembrim, pabeidz taisīt ne ilgāk kā līdz 2021. gada 15. janvārim, atbilstoši regulējumam, kāds bija spēkā līdz 2020. gada 31. decembrim.

23. Bāriņtiesa tās rīcībā esošās testamentu grāmatas, tajā skaitā, glabāšanā pieņemtos privātos testamentus, ne vēlāk kā līdz 2021. gada 15. janvārim nodot tuvākajā apkaimes apdzīvotajā vietā praktizējošam zvērinātam notāram un paziņo par to testamentu reģistram.

24. Ar šā likuma spēkā stāšanos spēku zaudē Ministru kabineta 2007. gada 6. marta noteikumi Nr. 166 "Noteikumi par ziņām, kas ierakstāmas bāriņtiesu izdarīto apliecinājumu un citu darbību reģistrā, un reģistra vešanas kārtību" (Latvijas Vēstnesis, 2007, 41. nr.; 2009, 98. nr.; 2013, 209. nr.)".

Likums stājas spēkā 2021. gada 1. janvārī.

Ministru prezidenta biedrs,

tieslietu ministrs J. Bordāns

Iesniedzējs:

Tieslietu ministrijas

valsts sekretārs R. Kronbergs